CELEX: 22005D0154
Language: fi
Date: 2005-12-02 00:00:00
Title: ETA:n sekakomitean päätös N:o 154/2005, tehty  2 päivänä joulukuuta 2005 , ETA-sopimuksen liitteen XXI (Tilastot) muuttamisesta

23.2.2006   
            
            
               FI
            
            
               Euroopan unionin virallinen lehti
            
            
               L 53/56
            
         
      ETA:N SEKAKOMITEAN PÄÄTÖS
   
   N:o 154/2005,
   tehty 2 päivänä joulukuuta 2005,
   ETA-sopimuksen liitteen XXI (Tilastot) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin ETA:n sekakomitean päätöksellä N:o 128/2005 (1).
            
         
               (2)
            
            
               Tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY täytäntöönpanosta ja sen liitteiden muuttamisesta 4 päivänä maaliskuuta 2005 tehty komission päätös 2005/366/EY (2) olisi otettava osaksi sopimusta.
            
         
               (3)
            
            
               Päätöksellä 2005/366/EY kumotaan päätös 2000/363/EY (3), joka on osa sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1)
            
            
               Poistetaan 7b kohdan (neuvoston direktiivi 95/64/EY) toisen luetelmakohdan (komission päätös 2000/363/EY) teksti.
            
         
               2)
            
            
               Lisätään 7b kohdan (neuvoston direktiivi 95/64/EY) jälkeen kohta seuraavasti:
               
                           ”7ba.
                        
                        
                           
                              32005 D 0366: Komission päätös 2005/366/EY, tehty 4 päivänä maaliskuuta 2005, tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY täytäntöönpanosta ja sen liitteiden muuttamisesta (EUVL L 123, 17.5.2005, s. 1).”.
                        
                     
         
               3)
            
            
               Lisätään 7b kohdan (neuvoston direktiivi 95/64/EY) ensimmäiseen luetelmakohtaan (komission päätös 98/385/EY) teksti seuraavasti:
               ”, sellaisena kuin se on muutettuna seuraavalla:
               
                           —
                        
                        
                           
                              32005 D 0366: komission päätös 2005/366/EY (EUVL L 123, 17.5.2005, s. 1).”.
                        
                     
         2 artikla
   Päätöksen 2005/366/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 3 päivänä joulukuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle. (4)
   
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 2 päivänä joulukuuta 2005.
      
         
            ETA:n sekakomitean puolesta
         
         
            Puheenjohtaja
         
         S.D. Prinz Nikolaus von LIECHTENSTEIN
         
      
   
   
      (1)  EUVL L 339, 22.12.2005, s. 53.
   
      (2)  EUVL L 123, 17.5.2005, s. 1.
   
      (3)  EYVL L 132, 5.6.2000, s. 1.
   
      (4)  Valtiosäännön asettamista vaatimuksista ei ole ilmoitettu.